CELEX: 62013CN0045
Language: et
Date: 2013-01-28 00:00:00
Title: Kohtuasi C-45/13: Eelotsusetaotlus, mille on esitanud Oberster Gerichtshof (Austria) 28. jaanuaril 2013 — Andreas Kainz versus Pantherwerke AG

25.5.2013   
            
            
               ET
            
            
               Euroopa Liidu Teataja
            
            
               C 147/2
            
         Eelotsusetaotlus, mille on esitanud Oberster Gerichtshof (Austria) 28. jaanuaril 2013 — Andreas Kainz versus Pantherwerke AG
   (Kohtuasi C-45/13)
   2013/C 147/04
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: Andreas Kainz
   
      Kostja: Pantherwerke AG
   
      Eelotsuse küsimused
   
   
               1.
            
            
               Kas määruse (EÜ) 44/2001 (edaspidi „määrus nr 44/2001”) (1) artikli 5 punkti 3 sõnastust „paik, kus kahjustav sündmus on toimunud või võib toimuda” tuleb tootja vastutuse puhul tõlgendada selliselt, et
               
                           1.1.
                        
                        
                           kahju tekitanud sündmuse toimumise koht (Handlungsort) on tootja asukoht;
                        
                     
                           1.2.
                        
                        
                           kahju tekitanud sündmuse toimumise koht (Handlungsort) on toote turule laskmise koht;
                        
                     
                           1.3.
                        
                        
                           kahju tekitanud sündmuse toimumise koht (Handlungsort) on koht, kust kasutaja toote ostis?
                        
                     
         
               2.
            
            
               Kui vastus küsimusele 1.2 on jaatav, siis:
               
                           2.1.
                        
                        
                           Kas toode on turule lastud, kui see on tootja juhitavast tootmisprotsessist väljunud ning jõudnud turustamisprotsessi, milles seda kasutamiseks või tarbimiseks sobival kujul avalikkusele pakutakse;
                        
                     
                           2.2.
                        
                        
                           Kas toode on turule lastud, kui seda organiseeritult turustatakse lõpptarbijale?
                        
                     
         
      (1)  Nõukogu 22. detsembri 2000. aasta määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT 2001 L 12, lk 1; ELT eriväljaanne 19/04, lk 42).